b'\n_START_ARTICLE_\nSvetlikava polo\xc5\xa1\xc4\x8denka\n_START_SECTION_\nPolisaharidi\n_START_PARAGRAPH_\nPolisaharidi iz Ganoderme lucidum (PS-G) z razvejano (1\xe2\x86\x923)-\xc3\x9f-D-glukansko molekulo delujejo tako, da krepijo imunski sistem in izzovejo anti-tumorno delovanje. Test obarvanja z Aneksinom V in MTT \xc5\xa1tudije so pokazale, da je PS-G sposoben inhibirati spontano in s Fas-inducirano apoptozo nevtrofilcev. Ta u\xc4\x8dinek PS-G je \xc5\xa1e okrepljen ob prisotnosti zVAD (inhibitor kaspaze) in granulocite makrofag stimulirajo\xc4\x8dim dejavnikom (GM-CSF).Nadaljnje \xc5\xa1tudije so pokazale, da anti-tumorni u\xc4\x8dinek PS-G aktivira imunski sistem gostitelja. Pove\xc4\x8da se citotoksi\xc4\x8dna dejavnost naravnih celic ubijalk in spro\xc5\xa1\xc4\x8danje dejavnika tumorske nekroze \xce\xb1 ter interferona- \xce\xb3 iz makrofagov in limfocitov.\n_START_SECTION_\nPS-G je antagonist za spontano apoptozo nevtrofilcev\n_START_PARAGRAPH_\nInkubacija sve\xc5\xbee izolirannih nevtrofilcev z PS-G zmanj\xc5\xa1a propad celic. Celi\xc4\x8dna smrt se je zmanj\xc5\xa1ala za pribli\xc5\xbeno 23\xc2\xa0%, glede na kontrolno skupino._NEWLINE_PS-G zakasni spontano apoptozo nevtrofilcev. Za za\xc5\xa1\xc4\x8dito celic so potrebne koncentracije PS-G nad 30\xc2\xa0\xc2\xb5g/ml.\n_START_SECTION_\nPS-G je antagonist za Fas-inducirano apoptozo\n_START_PARAGRAPH_\nApoptoza nevtrofilcev je pospe\xc5\xa1ena s Fas stimulacijo. Odstotek pre\xc5\xbeivelih celic ob prisotnosti PS-G je bil signifikantno vi\xc5\xa1ji kot pri kontrolni skupini. Rezultati ka\xc5\xbeejo, da je PS-G antagonist spontani apoptozi, kot tudi Fas-inducirani apoptozi nevtrofilcev. \xc4\x8ce primerjamo oba tipa celi\xc4\x8dne apoptoze, je PS-G bolj u\xc4\x8dinkovit za za\xc5\xa1\xc4\x8dito celic pri Fas-inducirani apoptozi.\n_START_SECTION_\nFragmentacija DNA in jedrska kondenzacija\n_START_PARAGRAPH_\nPri detekciji morfolo\xc5\xa1kih sprememb ob apoptozi nevtrofilcev so ugotovili, da imajo nevtrofilci, ki niso bili izpostavljeni PS-G, razgajen kromatin in citoplazmo, v primerjavi z nevtrofilci, ki so bili izpostavljeni PS-G, kjer je bila razgradnja v manj\xc5\xa1i meri prisotna le pri nekaj nevtrofilcih. Sve\xc5\xbee izolirani nevtrofilci niso izkazovali morfolo\xc5\xa1kih sprememb.\n_START_SECTION_\nU\xc4\x8dinek PS-G na aktivnost kaspaz\n_START_PARAGRAPH_\nBiolo\xc5\xa1ke in biokemi\xc4\x8dne analize apoptoze so pokazale, da so kaspaze klju\xc4\x8den dejavnik apoptoze. \xc4\x8ceprav se aktivnost kaspaz in vitro kulturah pove\xc4\x8da, ne igrajo glavne vloge pri spontani apoptozi. Poleg zaviralnega delovanja PS-G na kaspaze, ima PS-G tudi od kaspaz neodvisem mehanizem, ki prispeva k antiapoptoti\xc4\x8dnem delovanju.\n_START_SECTION_\nAntioksidativno delovanje PS-G\n_START_PARAGRAPH_\nReaktivne kisikove spojine (ROS) lahko prispevajo h kompleksnemu procesu regulacije celi\xc4\x8dne smrti. \xc5\xa0tudije so pokazale, da PS-G v primerjavi z antioksidativnim delovanjem vitamina E in C, pri koncentracijah od 30 do 100\xc2\xa0\xc2\xb5g/ml ne izkazuje antioksidativnih u\xc4\x8dinkov.\n_START_SECTION_\nGanoderi\xc4\x8dna kislina\n_START_PARAGRAPH_\nGanoderi\xc4\x8dna kislina ima strukturo lanostan triterpenoida. Njen prekurzor je lanosterol, ki ga redko najdemo v rastlinskem svetu, v Ganodermi lucidum pa sodeluje pri proliferaciji (razmno\xc5\xbeevanju celic). _NEWLINE_Ganoderi\xc4\x8dne kisline iz plodi\xc5\xa1\xc4\x8da in spor G. lucidum so \xc5\xa1iroko raziskane in so pokazale veliko zanimivih biolo\xc5\xa1kih delovanj, kot na primer: antikomplementno protivnetno delovanje, zaviranje HIV-1 proteaze, inhibicija spro\xc5\xa1\xc4\x8danja histamina in protitumorni u\xc4\x8dinki. Ganoderi\xc4\x8dna kislina C inhibira biosintezo holesterola, ganoderi\xc4\x8dni kislini F in S pa \xc5\xa1\xc4\x8ditita pred aterosklerozo.\n_START_SECTION_\nProteini\n_START_PARAGRAPH_\nDokazano imunomodulatorno delovanje ima protein Ling Zhi-8, ki so ga izolirali iz G. lucidum. Njegova struktura je podobna variabilnem delu te\xc5\xbekih verig imunoglobulinov, tako po aminokislinskem zaporedju in kot po sekundarni strukturi.\n_START_SECTION_\nU\xc4\x8dinki\n_START_PARAGRAPH_\nSkladno s koncepti kitajske medicine lahko Ganoderma lucidum deluje v petih klju\xc4\x8dnih organih in tako izbolj\xc5\xa1a srce, plju\xc4\x8da, jetra, vranico in ledvice. Ganoderma lucidum lahko pomaga pri boleznih v razli\xc4\x8dnih \xc4\x8dlove\xc5\xa1kih organskih sistemih vklju\xc4\x8dno z  respiratornim, obto\xc4\x8dilnim, prebavnim, \xc5\xbeiv\xc4\x8dnim, endokrinim, lokomotornim itd. Ima \xc5\xa1tevilne u\xc4\x8dinke na imunski sistem, zavira vnetne procese in staranje, zni\xc5\xbeuje nivo holesterola v plazmi, izbolj\xc5\xa1a delovanje srca, bla\xc5\xbei kr\xc4\x8de gladkih mi\xc5\xa1ic, pomaga pri terapijah pri bolnikih z AIDS-om. Topna vlaknina, polisaharid \xce\xb2 glukan zni\xc5\xbeuje nastajanje holesterola v jetrih. Vidni so uspehi pri laj\xc5\xa1anju bole\xc4\x8din, diabetesa, kroni\xc4\x8dnega bronhitisa s spodbujanjem regeneracije bronhialnega epitelija in bronhialne astme, alergij, pojava bakterij Staphylococci, Streptococci in Bacillus pneumoniae in virusov, visokega krnega tlaka, vnetnih sprememb in ne nazadnje rakavih tvorb. Na mi\xc5\xa1ih so ob uporabi dokazali pove\xc4\x8dano aktivnost celic ubijalk (NK), ekspektorativno in antitusi\xc4\x8dno delovanje.\n_START_SECTION_\nZdravljenje raka\n_START_PARAGRAPH_\nJaponci \xc5\xbee zelo dolgo uporabljajo polisaharide kot alternativno zdravilo za raka. Pozornost raziskovalcev medicine so vzbudili, ker tako u\xc4\x8dinkovito vzpodbujajo in krepijo imunski sistem in ker delujejo proti rakavim celicam. Polisaharidi iz pol\xc5\xa1\xc4\x8denke so nesrtupeni in poleg omenjenega delovanja tudi nevtralizirajo ma\xc5\xa1\xc4\x8dobe. Protirakavo delovanje so odkrili tako, da so vzgojili rakave celice in nanje nasuli koncentrat polisharidov iz polo\xc5\xa1\xc4\x8denke. Ugotovili so, da so kmalu odmrle, zato so kapsule iz spor Ganoderme lucidum za\xc4\x8deli marsikje uporabljati kot podporno pomo\xc4\x8d pri zdravljenju raka.  Ganoderma lucidum ima izrazito zmo\xc5\xbenost pove\xc4\x8danja telesnih imunskih funkcij in s tem porast samoobrambne sposobnosti proti tumorju. Uravnava funkcijo monocitnih makrofagov skozi aktiviranje tvorbe interlevkina H, prav tako pa uravnava sposobnost tvorbe krvnih celic, \xc5\xa1e posebno nivo belih krvnih celic. Ta posebna lastnost pove\xc4\x8danja imunosti brez toksigenega delovanja ja zna\xc4\x8dilna prednost Ganoderme lucidum pred vsemi drugimi pripravki za krepitev imunskega sistema._NEWLINE_Me\xc5\xa1anice ekstraktov in/ali \xc4\x8diste spojine iz G. lucidum so bile dokumentirane, da zavirajo proliferacijo, inducirajo apoptozo, inhibirajo angiogenezo (razra\xc5\xa1\xc4\x8danje \xc5\xbeil), invazijo in metastaziranje \xc4\x8dlove\xc5\xa1kih ter mi\xc5\xa1jih rakavih celi\xc4\x8dnih linij._NEWLINE_Ganoderi\xc4\x8dna kislina-T (GA-T) inhibira translokacijo jedrnega faktorja kappa B (NF-\xce\xbaB) in degradacijo inhibitorja \xce\xbaB-\xce\xb1 (I\xce\xbaB\xce\xb1) kar vodi do down regulacije izra\xc5\xbeanja matriks metaloproteaze-9 (MMP-9), inducirane du\xc5\xa1ikov oksid sintaze (iNOS) in urokinaznega plazminogen aktivatorja (uPA)._NEWLINE_MMPe, vklju\xc4\x8dno z \xc5\xbeelatinazama MMP-2 in MMP-9, so dru\xc5\xbeina transmembranskih proteinov, ki degradirajo proteine ekstracelularnega matriksa (ECM). MMPe so vpletene v veliko abnormalnih fiziolo\xc5\xa1kih stanj, vklju\xc4\x8dno z invazijo rakavih celic, metastaziranjem in angiogenezo. _NEWLINE_UPA je serinska proteaza, ki pretvarja neaktivni plazminogen v aktivni plazmin. UPA cepi \xc5\xa1tevilne komponente ECM in sodeluje pri adheziji celice in pri migraciji. Prav tako uPA prispeva k angiogenezi tumorja, s tem ko direktno, ali preko aktivacije plazmina, vpliva na spro\xc5\xa1\xc4\x8danje in aktivacijo mnogih angiogenetskih rastnih faktorjev.  Angiogeneza se spro\xc5\xbei tudi preko vazodilatacije, ki jo uravnava NO. Aktivacija iNOS pospe\xc5\xa1i nastanek telesu lastnega NO.  _NEWLINE_Torej inhibicija NF- \xce\xbaB, ki vodi do down regulacije MMP-2/9, uPA in iNOS genov, lahko preko zaviranja invazije in metastaziranja zmanj\xc5\xa1a tveganje za razvoj rakavih obolenj in je dopolnilo kemoterapevtikom._NEWLINE_Spojine z majhno molekulsko maso, kot so lucialdehidi in avstralska kislina delujejo citostati\xc4\x8dno. Glede na to, da se vedno ve\xc4\x8d pozornosti posve\xc4\x8da odkrivanju patogenega mehanizma raka, so lahko dokazali antitumorno delovanje na specifi\xc4\x8dne tar\xc4\x8de. Ganoderna kislina A in C sta inhibitorja farnezil protein transferaze. Ker ta encima nastopata v Ras-odvisni celi\xc4\x8dni transformaciji, te inhibitorji predstavljejo potencialno terapevtsko strategijo v zdravljenju raka. V vodnem ekstraktu G. Lucidum so odkrili tudi antimutagene u\xc4\x8dinke.\n_START_SECTION_\nAntibakterijsko in antiglivi\xc4\x8dno delovanje\n_START_PARAGRAPH_\nVse gobe potrebujejo antibakterijske in antiglivi\xc4\x8dne komponente za pre\xc5\xbeivetje v naravnem okolju. Aplanoxidic acid A iz G. Lucidum deluje \xc5\xa1ibko antiglivi\xc4\x8dno proti Trychophyton mentagrophytes.\n_START_SECTION_\nAntivirusno delovanje\n_START_PARAGRAPH_\nU\xc4\x8dinki se laho dose\xc5\xbeeje s posredno inhibicijo virusnih encimov, sinteze nukleinskih kislin virusa ali absorbcije in prevzema v celice sesalcev. Te u\xc4\x8dinke povzro\xc4\x8dajo predvsem manj\xc5\xa1e molekule, medtem ko so ve\xc4\x8dje odgovorne za neposrednoe antivirusne u\xc4\x8dinke kot posledica imunostimulativne aktivnosti polisaharidov ali ostalih kompleksnih molekul. Ganoderiol F, ganodermanontriol in ganoderna kislina B spadajo med \xc5\xa1tevilne triterpene iz Ganoderme lucidum, ki aktivno delujejo kot antivirusne spojine proti HIV-1. Medtem ko ganoderiol F in ganodermanontriol inhibirata s HIV-1 inducirane citopatske efekte v MT-4 celicah, ganodermna kislina B inhibira HIV-1 protezo.\n_START_SECTION_\nZaviranje staranja\n_START_PARAGRAPH_\nSuperoksid dismutaza je encim, prisoten v \xc4\x8dlove\xc5\xa1kem in \xc5\xbeivalskem organizmu. Njegova glavna naloga je, da spreminja \xc5\xa1kodljive proste radikale v ne\xc5\xa1kodljive molekule. Je zelo u\xc4\x8dinkovit, saj jih zelo hitro nevtralizira. Raziskovalci so ugotovili, da pomaga varovati veliko razli\xc4\x8dnih celic, kar je pomembno za po\xc4\x8dasnej\xc5\xa1e staranje. Varuje pred po\xc5\xa1kodbami DNK, \xc5\xa1kodljivimi u\xc4\x8dinki ionizirajo\xc4\x8dega sevanja, po\xc5\xa1kodbami beljakovin in lipidov. Encima imamo v mladosti dovolj v telesu, pri 40. letu pa ga imamo le \xc5\xa1e polovico. To je predvsem posledica onesna\xc5\xbeenega zraka, vode in celo onesna\xc5\xbeenega elektromagnetnega polja. \xc4\x8ce dodamo \xc5\xa1e nezdrav \xc5\xbeivljenjski slog in stres, je na delu veliko prostih radikalov, zaradi katerih lahko zbolimo. \xc4\x8ce pa encim dodajamo z u\xc5\xbeivanjem Ganoderme lucidum, lahko staranje in z njim bolezen zadr\xc5\xbeimo, upo\xc4\x8dasnimo.\n_START_SECTION_\nSpodbujanje naravne obrambe\n_START_PARAGRAPH_\n\xce\xb2-D-glukani, proteini (Ling Zhi-8) in triterpeni delujejo mitogeno in aktivirajo imunski sistem (makrofagov, celic naravnih ubijalk in T celic).Aktivacija imunskih celic povzro\xc4\x8di tvorbo citokinov, kot so interferoni, interlevkini in faktor nekroze tumorja-\xce\xb1(TNF-\xce\xb1 ). _NEWLINE_\xce\xb2-D-glukani tvorijo kompleks na povr\xc5\xa1ini efektornih imunskih celic s komplementom 3. Kompleks spro\xc5\xbei tvorbo citokinov in apoptozo tumorskih celic._NEWLINE_Tako na in vitro kot in vivo \xc5\xa1tudijah na mi\xc5\xa1ih so ekstrakti G. lucidum izrazili lastnost aktivacije T celic preko pove\xc4\x8dane tvorbe citokinov IL-1\xce\xb2, IL-2, IL-6, IL-10, TNF- \xce\xb1 in INF-\xce\xb3._NEWLINE_Ganoderna kislina C in D ter ciklookta\xc5\xbeveplo inhibirajo spro\xc5\xa1\xc4\x8danje histamina iz mastocitov podgan. _NEWLINE_Med snovmi, ki jih najdemo v gobi Ganoderma lucidum, je tudi organski germanij. Tudi ta okrepi imunski sistem, izbolj\xc5\xa1a pretok krvi dodaja energijo in odplavlja strupe, predvsem te\xc5\xbeke kovine (\xc5\xbeivo srebro, svinec). Njegova posebnost je, da pove\xc4\x8da sposobnost rde\xc4\x8dih krvni\xc4\x8dk, da prena\xc5\xa1ajo od 1,5- do dvakrat ve\xc4\x8d kisika. Organski germanij je poleg polisaharidov bistveni del ganoderme v boju proti rakavim celicam, vendar jih sam od sebe ne uni\xc4\x8duje, temve\xc4\x8d spodbudi naravni odziv telesa za obrambo. Triterpeni pomagajo izbolj\xc5\xa1ati prebavo, delujejo proti alergijam, vnetju in tumorjem. Adenozin monofosfat pa lahko raztopi strdke in jih odstrani iz \xc5\xbeil. Pomaga tudi pri uravnavanju krvnega tlaka, deluje proti mo\xc5\xbeganski kapi in zama\xc5\xa1itvi sr\xc4\x8dnih \xc5\xbeil.\n_START_SECTION_\nImunosupresiven in antialergijski u\xc4\x8dinek\n_START_PARAGRAPH_\nGanoderna kislina C in D ter ciklookta\xc5\xbeveplo inhibirajo spro\xc5\xa1\xc4\x8danje histamina iz mastocitov podgan. \xc5\xa0tevilni triterpeni iz G. Lucidum (ganoderiol F, ganodermanondiol, ganodermanontriol) ka\xc5\xbeejo mo\xc4\x8dne antikomplementne aktivnosti proti klasi\xc4\x8dni poti komplementnega sistema. Tako se izognemo indukciji spro\xc5\xa1\xc4\x8danja mediatorjev iz mastocitov, ki lahko povzro\xc4\x8dijo razli\xc4\x8dne bolezni in so lahko smrtne v pojavu po transplantaciji organa.\n_START_SECTION_\nZni\xc5\xbeevanje nastajanja holesterola v jetrih\n_START_PARAGRAPH_\nGanoderol A, ganoderol B, ganoderal A in ganoderi\xc4\x8dna kislina Y dokazano vplivajo na metabolizem holesterola v jetrih._NEWLINE_Celi\xc4\x8dni ekstrakti iz G.lucidum so bili lo\xc4\x8deni na organsko fazo (etil acetat) in vodno fazo. Vzorci obeh faz so bili testirani v prisotnosti acetata kot prekurzorja. Signifikantno inhibicijo sinteze holesterola je izkazovala le organska faza. ID\xe2\x82\x85\xe2\x82\x80 (doza, ki je potrabna za 50\xc2\xa0% inhibicijo sinteze holesterola) za organsko fazo je bila 1 \xce\xbcg/ml. Pozitivno kontrolo je predstavljal lovastatin s koncentracijo 0.5 \xce\xbcg/ml. Koncentracije potrebne za 50\xc2\xa0% inhibicijo sinteze so bile podobne za ganoderol A (ID\xe2\x82\x85\xe2\x82\x80, 2.2 \xce\xbcM) in ganoderi\xc4\x8dno kislino Y (ID\xe2\x82\x85\xe2\x82\x80, 2.2 \xce\xbcM), medtem ko sta se ganoderal A in ganoderol B izkazala za manj u\xc4\x8dinkovita (ID\xe2\x82\x85\xe2\x82\x80, pribli\xc5\xbeno 20 \xce\xbcM). _NEWLINE_Pri uporabi mevalonata kot prekurzorja so molekule izkazovale razli\xc4\x8dne aktivnosti. V prisotnosti mevalonata je bil ganoderol A bolj u\xc4\x8dinkovit kot ganoderi\xc4\x8dna kislina Y. Rezultati ka\xc5\xbeejo, da je bila inhibicija na ni\xc5\xbeji stopnji od HMG-CoA reduktaze.  _NEWLINE_Koli\xc4\x8dina skvalena, lanosterola in holesterola se je zmanj\xc5\xa1ala z dodatkom lovastatina. Kompetetivna inhibicija HMG-CoA reduktaze s statini zmanj\xc5\xa1a vse intermediate na ni\xc5\xbejih stopnjah od mevalonata. Celice, ki pa so bile izpostavljene ganoderolu A so kazale dvakratno pove\xc4\x8danje lanosterola, medtem ko so se koli\xc4\x8dini skvalena in holesterola zni\xc5\xbeali za 25\xc2\xa0%, v primerjavi s kontrolnimi celicami. Kopi\xc4\x8denje lanosterola  v celicah z ganoderolom A bi lahko razlo\xc5\xbeili z inhibicijo lanosterol 14\xce\xb1-demetilaze._NEWLINE_Inhibitorna aktivnost je odvisna od koncentracije in od vrste uporabljenega prekurzorja. Rezultati ka\xc5\xbeejo, da G.lucidum proizvaja molekule, ki so aktivne v inhibiciji sinteze holesterola. Te molekule so potencialni inhibitorji lanosterola 14\xce\xb1-demetilaze._NEWLINE_Ganoderna kislina C in njeni derivati inhibirajo biosintezo holesterola. Ostali triterpeni delujejo kot inhibitorji encima angion konvertaza (ganoderna kislina F) in agregacije trombocitov (\xc2\xbbganoderic acid S\xc2\xab). Antioksidativno delovanje polisaharidov in triterpenoidov je bilo dokazano v razli\xc4\x8dnih oksidativnih modelih po\xc5\xa1kodb: peritonalni makrofagi mi\xc5\xa1i po\xc5\xa1kodovani s tert-butilheksoperoksidom, aloksan induciranim diabetesom in na po\xc5\xa1kodovanih jetrih. Demonstrirana je bila tudi inhibicija LDL oksidacije s strani endotelnih celic in monocitne adhezije na endotelne celice.\n_START_SECTION_\nTerapija parkinsonove bolezni\n_START_PARAGRAPH_\nPatolo\xc5\xa1ko je parkinsonova bolezen karakterizirana kot progresivna degeneracija nevronov v substanci nigra (SN) ob hkratni aktivaciji mikroglije. \xc4\x8ceprav je bilo predlagano, da okoljski in telesu lastni toksini lahko vodijo do nevronske smrti, mehanizem aktivacije mikroglije ostaja neznan. Bilo je pokazano, da lipopolisaharidi (LPS) in nevrotoksini lahko aktivirajo mikroglijo in povzro\xc4\x8dijo progresivno degeneracijo nevronov, ki se jo lahko prepre\xc4\x8di z inhibicijo ekspresije vnetnih faktorjev. Vedno ve\xc4\x8d dokazov povezuje kroni\xc4\x8dna vnetja s \xc5\xa1tevilnimi nevrodegenerativnimi boleznimi, vklju\xc4\x8dno s parkinsonovo._NEWLINE_Aktivirana mikroglija proizvaja vnetne faktorje in citokine, ki na eni strani lahko povzro\xc4\x8dajo auto-implikacijo reaktivnih kisikovih spojin (ROS), NO in superoksidnih radikalov, ki oblikujejo visoko oksidirajo\xc4\x8de peroksinitritne spojine ter na drugi strani tudi lahko aktivirajo preostalo mikroglijo, ki je v mirovanju. TNF-odvisna aktivacija mikroglije v substanci nigra ustvarja okolje oksidativnega stresa preko aktivacije NADPH oksidaze. IL-1\xce\xb2 lahko po\xc5\xa1koduje hematoencefalno bariero in olaj\xc5\xa1a infiltracijo levkocitov v centralni \xc5\xbeiv\xc4\x8dni sistem. Vsi te faktorji lahko aktivirajo NF-\xce\xbaB, ki up-regulira pro-apoptoti\xc4\x8dne gene, kar vodi v nevronsko smrt. Ti dogodki tvorijo za\xc4\x8daran krog, ki vodi do progresivne degeneracije nevronov. G. lucidum lahko inhibira proizvajanje toksi\xc4\x8dnih faktorjev preko protivnetnega delovanja._NEWLINE_Najbolj pomembne farmakolo\xc5\xa1ko aktivne spojine G. lucidum so polisaharidi in triterpeni. Polisaharidi protektivno delujejo proti radikalom in zmanj\xc5\xa1ujejo \xc5\xa1kodo povzro\xc4\x8deno z mutageni. Tudi triterpeni ka\xc5\xbeejo antioksidativno delovanje. Vendar pa aktivne komponente, ki igrajo klju\xc4\x8dno vlogo v tej \xc5\xa1tudiji, \xc5\xa1e preiskujejo.\n_START_SECTION_\nZdravljenje nevrastenije in insomnije\n_START_PARAGRAPH_\nPoskusi so pokazali, da Ganoderma lucidum deluje tudi na centralni \xc5\xbeiv\xc4\x8dni sistem. Ima namre\xc4\x8d zmo\xc5\xbenost prepre\xc4\x8diti smrt zaradi predoziranja s stimulansi centralnega \xc5\xbeiv\xc4\x8dnega sistema (npr. s kofeinom). Anti\xc4\x8dni kitajski medicinski spisi navajajo, da Ganoderma lucidum \xc2\xbbstabilizira \xc4\x8dustva, pove\xc4\x8da modrost in stopnjuje mo\xc4\x8d spomina\xc2\xab. V zadnjem \xc4\x8dasu poro\xc4\x8dajo, da ima ganoderma lucidum viden u\xc4\x8dinek na insomnijo, povzro\xc4\x8deno z nevrastenijo. Predvsem pomaga urediti spanje, pove\xc4\x8da apetit in telesno te\xc5\xbeo. V povezavi s tem se zmanj\xc5\xa1ajo ali izginejo glavoboli in vrtoglavica.\n_START_SECTION_\nHipoglikemi\xc4\x8dni u\xc4\x8dinek\n_START_PARAGRAPH_\nPomembni sta ganoderna kislina A in B.  Jemanje Ganopoly-ja (1800\xc2\xa0mg 3x dnevno v 12 tednih)je zni\xc5\xbeala srednjo post-prandialno vrednost glukoze na 11.8\xc2\xa0mmol l^(-1) , kar je prineslo signifikantno razliko glede na kontrolno skupino.\n_START_SECTION_\nHepatoprotektivni u\xc4\x8dinek\n_START_PARAGRAPH_\nGanoderna kislina A in \xc2\xbbganosporeric acid A\xc2\xab\xc2\xa0sta v in vitro \xc5\xa1tudijah izkazali antihepatotoksi\xc4\x8dno aktivnost ob galaktozamin induciranem citotoksi\xc4\x8dnem testu na primarno kultiviranih podganjih hepatocitih. Dve frakciji ekstrakta triterpenoidov (75\xc2\xa0% etanol)lahko za\xc5\xa1\xc4\x8ditijo mi\xc5\xa1i pred nekrozo jeter inducirano s kloroformom in D-galaktozaminom. Hepatoprotektivni efekt je bil mogo\xc4\x8de posledica aktivacije encimov, ki so odstranjevali radikale in tako dvig sposobnosti antioksidaije v mi\xc5\xa1ih. V dvojni slepi \xc5\xa1tudiji, randomizirani in multicentrirani \xc5\xa1tudiji s pacienti s kroni\xc4\x8dnem hepatitisom B, so po 6 mesecih dokazali normalno aminotransferazo pri 33\xc2\xa0% pacientov, 13\xc2\xa0% ni ve\xc4\x8d imelo povr\xc5\xa1inskih antigenov hepatitisa B v serumu, medtem ko nobeden v kontrolni skupini ni imel normalne encimske vrednosti ali izgubil HbsAg. Pripravek so pacienti dobro prena\xc5\xa1ali.'